Meilvang blev som 15-årig medlem af [[Venstres Ungdom]].<ref>[https://amtsavisen.dk/artikel/meilvang-skifter-til-liberal-alliance Meilvang skifter til Liberal Alliance. Amtsavisen.dk 10. juli 2012.]</ref> Han blev valgt ind i kommunalbestyrelsen i [[Norddjurs Kommune]] for [[Venstre]] ved [[Kommunal- og regionsrådsvalg 2005|kommunalvalget i 2005]].<ref name=tv2ø/> I 2008 stillede han som 27-årig op i et internt kampvalg i Venstre om at blive partiets borgmesterkandidat i Norddjurs, men tabte til Hans Erik Husum.<ref>[https://stiften.dk/artikel/hans-erik-husum-vandt-kampen Hans Erik Husum vandt kampen. Stiften.dk 26. november 2008.]</ref> Meilvang blev genvalgt som kommunalbestyrelsesmedlem for Venstre i 2009, hvor han blev formand for kommunens miljø- og teknikudvalg. I 2012 skiftede han parti til Liberal Alliance med begrundelsen, at Venstre efter hans mening havde glemt sine liberale holdninger i kampen om midtervælgerne.<ref name=tv2ø>[https://www.tv2ostjylland.dk/norddjurs/jens-meilvang-skifter-parti Jens Meilvang skifter parti. tv2ostjylland.dk 9. juli 2012.]</ref> Han har siden siddet i kommunalbestyrelsen for LA.<ref name=tv2/>
Levende_personer Personbillede_savnes